Rīgā

|  |  |  |  |
| --- | --- | --- | --- |
|  | 26.02.2021 | Nr. | 10.3-1/7/1100 |
|  |  |  |  |
| Uz | 03.02.2021 | Nr. | 142.9/6-16-13/21 |

|  |
| --- |
| **Saeimas Aizsardzības, iekšlietu un korupcijas novēršanas komisijai** |

|  |
| --- |
| *Par Interešu pārstāvības atklātības likuma izstrādi* |

Finanšu ministrija atbilstoši kompetencei ir izskatījusi Saeimas Aizsardzības, iekšlietu un korupcijas novēršanas komisijas šā gada 3.februāra vēstuli Nr.142.9/6-16-13/21 par Interešu pārstāvības atklātības likuma izstrādi un sadarbībā ar Valsts ieņēmumu dienestu (turpmāk – VID) sniedz šādu viedokli.

Vēstulei pievienotā kopsavilkumā ietvertie Interešu pārstāvības atklātības likuma pamatprincipi (turpmāk – pamatprincipi) satur sākotnējās iezīmes plānotā likuma regulējumam, kas vērsts uz sabiedrības interešu grupu iesaisti ārējo normatīvo aktu - likumu un lēmumu pieņemšanā.

VID pārziņā ir atsevišķu noteikumu izstrāde nodokļu pārskatu un deklarāciju aizpildīšanas un iesniegšanas jomā, kā arī grozījumu izstrāde likumā “Par Valsts ieņēmumu dienestu”. Ņemot vērā, ka pilnvarojums Ministru kabinetam izdot noteikumus nodokļu pārskatu un deklarāciju jomā tiek noteikts nodokļu likumos, bet likums “Par Valsts ieņēmumu dienestu” regulē VID darbību, vēstulei pievienotie plānotā regulējuma pamatprincipi nav pietiekami plānotā regulējuma un tā ietekmes izvērtēšanai uz VID darbību un VID pārziņā esošo normatīvo aktu izstrādi.

Pamatprincipu 4.punktā norādīts, ka regulējumā ietvertie principi būs attiecināmi uz pašvaldību un citu valsts pārvaldes un neatkarīgo valsts iestāžu darbību.

Likuma “Par nodokļiem un nodevām” 21.pants noteic nodokļu administrācijas autonomiju, kas būtu ņemams vērā, izstrādājot regulējumu.

Uzskatām, ka plānotais regulējums nevarētu būt attiecināms uz valsts pārvaldes iestāžu administratīvajiem aktiem. Līdz ar to šo jautājumu, iespējams, būtu nepieciešams noregulēt plānotajā regulējumā.

|  |  |  |
| --- | --- | --- |
| Parlamentārais sekretārs | (paraksts\*) | A.Zakatistovs |
|  |  |  |

|  |
| --- |
| \*Dokuments ir parakstīts ar drošu elektronisko parakstu |

Sevele 67095483

 Otto 67120591